paragraph_text: Dom zdravlja je zdravstvena ustanova koja pruža zdravstvenu zaštitu stanovništvu određenog područja u sklopu zdravstvene djelatnosti na primarnoj razini. Dom zdravlja organizira i skrbi se o sustavu unapređenja zdravlja i prevencije bolesti na svojem području. Dom zdravlja na svome području također koordinira i ugovara provedbu dijela mjera zdravstvene zaštite koje provode nositelji zdravstvene djelatnosti.